Document ID: 32012R0555

РЕГЛАМЕНТ (ЕС) № 555/2012 НА КОМИСИЯТА
от 22 юни 2012 година
за изменение на Регламент (ЕО) № 184/2005 на Европейския парламент и на Съвета относно статистиката на Общността относно платежния баланс, международната търговия с услуги и преките чуждестранни инвестиции по отношение на осъвременяването на изискванията за данни и определенията
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 184/2005 на Европейския парламент и на Съвета относно статистиката на Общността относно платежния баланс, международната търговия с услуги и преките чуждестранни инвестиции (1), и по-специално член 10 от него,
като има предвид, че:
(1)
В Регламент (ЕО) № 184/2005 е установена обща рамка за системното изготвяне на статистика на Съюза за платежния баланс, международната търговия с услуги и преките чуждестранни инвестиции.
(2)
Предвид икономическите и техническите промени е необходимо съдържащите се в Регламент (ЕО) № 184/2005 изисквания за данни и определения да бъдат осъвременени, като се приведат в съответствие с международните стандарти, на които се основават общите правила за съставянето на статистика относно платежния баланс, международната търговия с услуги и преките чуждестранни инвестиции.
(3)
Мерките, предвидени в настоящия регламент, са в съответствие със становището на Комитета по платежния баланс,
ПРИЕ НАСТОЯЩИЯ РЕГЛАМЕНТ:
Член 1
Приложенията към Регламент (ЕО) № 184/2005 се заменят с текста в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Той се прилага от 1 януари 2014 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 юни 2012 година.

Labels: 12
2
3
19